臨新年忙到甩褲完全坳唔到時間食個晏 我女人突然好冧送外賣到我公司仲賣晒口乖話我食完撈到風山水起 喂，乜原來今日係情人節 難怪! 好彩我醒 提早送左份大禮 補返今日無得陪佢。呢個花膠面外賣分門別類乾淨 本人比較小食花膠 淋滑好食 冬菇入味似老媽子過年妏既餸 西蘭花點埋汁好食 蝦籽俾得多唔孤寒 撈埋面成陣蝦味 面餅夠大份 面質粗仍爽口 雖然食時已凍 但呢d餸就算凍熱都仍然好食 最難得最好味係雪中送炭既味道 得此女人 夫復何求呢 不枉我重鎚買咗份大禮 掂!